VS001642
Datum: 1997-12-25T01:00:00.000+01:00
datum_sodbe_i_stopnje: 2003-10-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: hudi primeri
odskodnina: 6.400.000,00 SIT
opombe: II Ips 741/2005. Reviziji tožene in tožeče stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Športnik, član lokalnega gasilskega društva.

## Škodni dogodek

Poškodovan v delovni nesreči (padec s cca. 1 m na tla).

## Poškodba

Odprt zdrobljen zlom zapestnega dela leve koželjnice, zlom glavice leve koželjnice ter udarnino in podpludbo levega stegna.

## Telesne bolečine

2.200.000,00 SIT Tožnik je prestajal skupno 6 dni neprestanih hudih telesnih bolečin, hude bolečine 5 dni, občasne hude bolečine skupaj 5 dni, neprestane zmerne telesne bolečine 154 dni ter neprestane lahke skupaj 86 dni. Tožnik še vedno čuti pekoče bolečine ob vsakem obremenjevanju roke.

#### Hospitalizacija

Skupno 13 dni (tožnik je prestal 2 operaciji), ob operaciji in celotno obdobje imobilizacije levega zgornjega uda 27 dni.

#### Ambulantno zdravljenje

6 specialističnih pregledov, 30 pregledov v splošni ambulanti.

#### Rehabilitacija

Obdobje fizikalne terapije v trajanju 193 dni.

#### Nevšečnosti med zdravljenjem

6 RTG slikanj, obdobje bolniškega staleža skupaj 321 dni.

## Strah

300.000,00 SIT. Tožnik je doživel hud primaren strah v trajanju 1 dne, saj se je ob padcu zelo prestrašil. Sekundarni strah zmerne intenzitete je doživljal 312 dni.

## Zmanjšanje življenjske aktivnosti

3.500.000,00 SIT. Tožnik je utrpel trajne anatomske posledice: zarastek zlomljive koželjnice v zapestnem delu in glavice v komolcu, deformacija levega zapestja manjše stopnje in brazgotine na levem zgornjem udu. Funkcionalno pa ima omejeno gibljivost v levem komolcu, levi podlahti in levem zapestju, za 20% oslabljena mišična moč levice zaradi upada mišične mase in bolečine v levem komolcu in levem zapestju pri fizičnih obremenitvah in spremembah vremena. Tožnikova groba moč rok je tako oslabljena, kar ga ovira pri domačih opravilih, športu in pri opravljanju poklica. Čeprav je toženec obdržal zaposlitev, mora v delo vlagati več napora ter pri določenih opravilih potrebuje pomoč sodelavcev. Zmanjšana gibljivost zapestja pa se odraža tudi v zmanjšani moči prstov leve roke. Od nesreče dalje tudi ne more opravljati vseh opravil aktivnega gasilca.

## Skaženost

400.000,00 SIT. Poškodbe so zapustile številne postoperativne brazgotine in viden upad mišične mase. Prva brazgotina je v področju levega komolca v dolžini 4 cm, druga se nahaja na levi podlahti dolžine 10 cm. Tožnik ima manjše brazgotine tudi na podlahti, zapestju, dlančni strani levega zapestja, kazalcu levice. Tožniku je vidno upadla mišična masa leve podlahti.

---

ZOR člen 200, 203